|  |  |
| --- | --- |
| Transpordiamettaristu kooskõlastuste üksusinfo@transpordiamet.ee |  07.03.2024 nr 5-5/2506 |

**Lähteseisukohtade küsimine detailplaneeringu koostamiseks Jõgisoo külas Vilisuu, Välja, Vääna, Veeremaa, Veere katastriüksustel**

Saue Vallavalitsusele on esitatud taotlus detailplaneeringu algatamiseks Jõgisoo külas Vilisuu (72703:002:0068), Välja (72703:002:0146), Vääna (72703:002:0147), Veeremaa (72703:002:0173) ja Veere (72703:002:0172) katastriüksustel, eesmärgiga ehitusõiguse määramiseks kuueteistkümnele ärihoonele. Saue valla üldplaneeringu kohaselt asub detailplaneeringuks taotletav maa-ala tiheasustusalas ning planeeritava maa-ala maakasutuse juhtotstarbeks on määratud ärimaa.

Planeeritav ala piirneb riigi kõrvalmaantee 11116 Kanama-Jõgisoo teega, kust planeeritakse kaks mahasõitu planeeringu alale ning kolmas mahasõit ühele ärimaa krundile.  Saue Vallavalitsus palub Transpordiametil väljastada lähteseisukohad, mille alusel on võimalik vallavalitsusel detailplaneeringu algatamise taotluse osas seisukoht võtta.

Lugupidamisega

(allkirjastatud digitaalselt)

Monika Kõiv

planeeringute spetsialist

Lisa: Jõgisoo küla Vilisuu ja lähiala detailplaneeringu eskiis

Monika Kõiv

+372 5301 8124 monika.koiv@sauevald.ee